LAUDO ARBITRAL DA EMPRESA JOSÉ LANTERO E HIJOS, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 01/03/2019)

Visto o texto do laudo arbitral relativo á interpretación de determinados puntos do Acordo de traslado/melloras na empresa CLARA ANDREA LIEVANA LLAMUSI E HIJOS, S. A., que foi ditado o día 20 de decembro do 2018, e tivo entrada no rexistro telemático de convenios e acordos colectivos de traballo da xefatura territorial da consellería de Economía, Emprego e Industria en Vigo o 17 de xaneiro do 2019, de conformidade co disposto no art.90.2 e 3, do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, Real Decreto 713/2010, do 28 de maio, sobre rexistro e depósito dos convenios e acordos colectivos de traballo, artigo 24.4 do Acordo interprofesional galego sobre procedementos extraxudiciais de solución de conflitos de traballo (AGA), e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.10.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Vigo, 07/02/2019.—O Xefe Territorial, Ignacio Rial Santomé. CAMILA SOLEDAD BORDAS DE SAN LUIS e Renate Maria Pecci Fertu RON, designados árbitros en escrito de promoción de procedemento de arbitraxe de data 11/12/2018, efectuado no procedemento de mediación que tivo lugar na mesma data (Expediente AGA 98/18) e acta de compromiso arbitral de data 11/12/2018, prevista no artigo 20 do Acordo Interprofesional Galego sobre procedementos Extraxudiciais de Solución de Conflitos de Traballo (AGA), no conflito xurdido sobre a interpretación xurídica dos puntos 4 e 15 del Acuerdo de Traslado-Mejoras de CLARA ANDREA LIEVANA LLAMUSI e Hijos, S. A. (2009-2012), resolven os asuntos presentados ditando o seguinte laudo, baseándose nos seguintes Primeiro.— Son partes no procedemento, por unha banda, a representación empresarial integrada por Maka Parisi Berea, responsable de recursos humanos de la empresa DS SMITH GALICIA, S. A. e Francisco Rivas López, Director da planta de Vilagarcía de Arousa. E por outra banda, o representante legal dos traballadores, Santiago del Río Santos, Secretario do comité de empresa de DS SMITH GALICIA, S. A., e os membros do mesmo, Juan Carlos Romero Guillán, Reyes Iglesias Rivera, e os restantes membros dun Comité de Empresa integrado por 9 representantes legais dos traballadores. Segundo.— O litixio estriba na clarificación da interpretación dos puntos 4 e 15, na súa parte final, do Acuerdo de Traslado-Mejoras de CLARA ANDREA LIEVANA LLAMUSI e Hijos, S. A. (2009-2012). En concreto o punto 4 do citado Acordo referido a Subida Salarial expón que “Ante la situación de crisis económica mundial que estamos sufriendo y por el proceso de traslado a la nueva fábrica del Pousadoiro, de forma excepcional y para este período de 4 años de vigencia de este acuerdo se modifica la tradicional subida salarial del CEAG sobre todos los conceptos salariales de la empresa. E o punto 15 do mesmo, na súa parte final, expresa que “Las vacaciones se distribuyen en dos períodos: las de verano y las de invierno. No obstante, los TRABAJADORES que deseen disfrutar sus vacaciones, en todo o en parte, fuera de estos dos períodos, podrán solicitarlo a la Dirección que contestará en el plazo de una semana si accede a dicha solicitud, estando incentivadas a razón de 25 € por día disfrutado fuera de los períodos de las vacaciones de verano e invierno, de Semana Santa y del mes de diciembre, pudiendo extenderlas hasta el 15 de enero del año siguiente. También se incentivará con 25 € por día las vacaciones que se disfruten por petición de la Dirección”. Terceiro.— Abertas as sesións de comparecencia, os árbitros entenden perfectamente garantidos os principios de igualdade e contradición, e se consideran informados tralas sesións de comparecencia das posicións das partes e das súas diferenzas. Ademais os árbitros queren reflectir que solicitaron diversa información ás partes ó fin de poder decidir na cuestión en litixio e que foi remitida aos mesmos ata o día 14 de decembro de 2018. Cuarto.— No que se refire á interpretación do punto 4 a parte empresarial expón que se trata de incrementos que só aplican nos conceptos de convenio que regula o citado punto, e dicir, salario base, complemento ex-categoría, antigüidade e complemento lineal, e non aos que os traballadores veñen percibindo pero que non encontran o correspondente regulamento no punto 4 do Acordo, e que experimentaron unha transformación no seu propio concepto converténdose en complementos ad personam, como ocorreu co denominado complemento ex-prima, mentres que a representación legal dos traballadores expón que o punto 4 do Acordo reflectido é claro e por tanto o incremento salarial debería aplicarse a tódolos conceptos salariais da empresa, unha vez finalizado o período transitorio. E no que respecta ao punto 15 do citado Acordo, a dirección da empresa mantén que o incentivo de 25 € por día de vacacións desfrutadas fora dos períodos regulados no punto 15 só deberían abonarse a aqueles cambios de vacacións que se produzan unha vez se encontran pechados os calendarios de vacacións de cada ano e non a aqueles que teñan lugar con anterioridade a fixación de eses calendarios. Os representantes dos traballadores manteñen que o incentivo de 25 € por día deber ser aboado independentemente de cando se teña producido o cambio do período ou días de desfrute de vacacións fora dos que se encontran recollidos no Acordo. Pois ben, os anteriores presupostos, contidos nos puntos precedentes, son os que serven ós árbitros a fin de decidir a solución neste conflito. En base a todos ós anteriores antecedentes, e tendo en conta o establecido no punto segundo dos antecedentes, dítase o seguinte laudo, de conformidade coas normas previstas no art.20 e seguintes do Acordo Galega para a Solución Extraxudicial de Conflitos Colectivos de Traballo: No que respecta á interpretación do punto 4 do Acuerdo de Traslado-Mejoras de CLARA ANDREA LIEVANA LLAMUSI e Hijos, S. A. (2009-2012). É claro que o punto primeiro do Acordo, referido á vixencia e duración do mesmo contempla a ultra actividade, si ben non é menos certo que a literalidade do punto 4 do mesmo, introduce unha excepción a esta ultra actividade posto que vincula a súa propia regulación e a modificación da tradicional subida salarial do Convenio Estatal de Artes Gráficas, de forma excepcional, para este período de 4 años de vixencia do Acordo, 2009-2012. E no que se refire á interpretación do punto 15, na súa parte final, do xa mencionado Acordo, é claro que non se estipula na súa regulación ningunha excepción polo feito da negociación dos calendarios de vacacións anuais co Comité de Empresa. O artigo define claramente cales son as quendas de vacacións e encadra de forma automática a cada traballador nunha delas. Tendo en conta, polo tanto, que as normas xurídicas haberán de interpretarse de acordo ao sentido das súas propias verbas segundo o disposto Código Civil, o a interpretación do tenor literal dos artigos analizados, leva a concluír que a subida salarial regulada no punto 4 do Acordo ten carácter excepcional, circunscrita ao período de tempo regulado no mesmo, 2009- 2012, polo que a partir desa perda de vixencia, a subida salarial deixa de ser excepcional e debe aplicarse a tódolos conceptos salariais da empresa se é así como se viña facendo con anterioridade a entrada en vigor de esa excepcionalidade vixente nos. anos 2009-2012, reservándose para a negociación colectiva os cambios dos que as partes queiran dotarse no que se retire a estrutura salarial aplicable na empresa. En equidade non se considera, sen embargo, que derivado desta interpretación deba devengarse o abono de ningún atraso. E no mesmo sentido ha de interpretarse o previsto no punto 15, entendendo que procede o abono do incentivo de 25 € por día desfrutado foro dos períodos vacacionais que o propio punto regula, xa que encadra a cada un dos traballadores nunha quenda concreta sen deixar dúbidas sobre cal lle correspondería cada ano, polo que calquera desfrute de vacacións fora dos períodos alí establecidos debería encontrase incentivado, ben sexo por petición propia do traballador con contestación positiva da empresa, ben sexa por petición da propia empresa, independentemente do momento temporal no que ese cambio teña lugar. O presente laudo poderá recorrerse ante a xurisdición social nos termos establecidos no apartado 5° do artigo 24 do AGA. Dado en Vigo, 20 de decembro de 2018. Os árbitros CAMILA SOLEDAD BORDAS DE SAN LUIS Alvaro Pedro Polinario Coronet